הבטאמו יוסף

הבטאמו יוסף (נולד ב-21 בינואר 1985), משמש כממונה על העלייה והקליטה של העולים מאתיופיה ביחידה לעלייה וקליטה בסוכנות היהודית, זוכה פרס מוסקוביץ' לציונות – רוח ציון לשנת 2014, ופרס בוגר משפיע במגזר הציבורי ממשלתי לשנת תשע"ח–2018, מטעם מועצת המכינות הקדם צבאיות. שימש כיועץ מקצועי לשרת העלייה והקליטה, פנינה תמנו-שטה.
משמש כדירקטור בהנהלת מרכז תרבות באופקים ע"ש סמואל רובין בע"מ, וגם כדירקטור במרכז הקהילתי באור יהודה ע"ש פירסט ופרלמן בע"מ (חל"צ). יוסף משמש גם חבר ועד מנהל בעמותה "צידה לדרך" – פיתוח מנהיגות בקרב בני נוער בעיר אופקים, עמותה שהקים משה אוחיון, אשר נרצח ב-7 באוקטובר 2023. כמו כן משמש כחבר בוועדת המעקב לשילוב יוצאי אתיופיה בשירות המדינה מתוקף החלטת הממשלה 1107.

 ביוגרפיה 
יוסף נולד באתיופיה. בגיל 5 עלה לישראל עם הוריו, והם התגוררו באופקים. למד בישיבה תיכונית "אפיקי ארץ" והוא בוגר המכינה הקדם צבאית "עוז שלמה", בעל תואר בוגר במנהל מדיניות ציבורית מהמכללה האקדמית ספיר.

בשנת 2005 התגייס לחטיבת הצנחנים, ושירת בגדוד 101. במהלך שירותו מילא מגוון תפקידים החל ממפקד קורס רכב יירוט בביסלמ"ח, סגן ראש מדור אכזריות, סגן ראש ענף הכְשָרוֹת חיל הרגלים. בתפקידו האחרון שימש כראש מדור שליטה ובקרה במפקדת חיל הרגלים. במסגרת תפקידו כתב מגוון הוראות לחימה והוראות מקצועיות. באפריל 2013 השתחרר מצה"ל בדרגת סרן, ומשרת במילואים בחטיבת הצנחנים.

בדצמבר 2013 הקים את תוכנית "צידה לדרך לשירות משמעותי" בעמותת "צידה לדרך" - פיתוח מנהיגות בקרב בני נוער בעיר אופקים. הבטאמו היה חניך במחזור הראשון של קורס מנהיגות בני נוער של עמותת צידה לדרך, אותה הקים משה אוחיון, אשר נהרג יחד עם בנו אליעד אוחיון ב-7 באוקטובר ערב פרוץ מלחמת חרבות ברזל.

בין השנים 2014–2016 שימש כנציג ציבור בתוכנית הממשלתית לשילוב יוצאי אתיופיה בחברה הישראלית. במסגרת תפקידו שימש כסגן יו"ר שולחן עגול ביטחון, האמון על המדיניות ממשלתית לשילוב יוצאי אתיופיה במערכת הביטחון.

בשנת 2016 החל את דרכו כרכז ביחידה להכנה לצה"ל באגף הביטחוני-חברתי במשרד הביטחון. באגף הוביל ליישום מדיניות התוכנית הממשלתית "דרך חדשה" במערכת הביטחון ככלל, ובצה"ל בפרט.

בשנת 2020 מונה יוסף לשמש יועץ מקצועי בכיר של שרת העלייה והקליטה, ח"כ פנינה תמנו שטה, הוביל פרויקטים רבים, בין היתר הקמת חדרי הנצחה לנספים בסודן ברשויות המקומיות, את החלטת הממשלה 429 שהובילה מבצע צור ישראל 1 שבסופו עלו 2,000 עולים חדשים מאתיופיה.

בספטמבר 2021 מונה למנהל פרויקט אתיופיה ביחידה לעלייה וקליטה בסוכנות היהודית, במסגרת תפקידו אמון מטעם הסוכנות היהודית לעלייתם וקליטתם של העולים מאתיופיה יישום המשך מבצע צור ישראל מתוקף החלטת הממשלה מס' 713 להמשך הבאת הממתינים מאדיס אבבה וגונדר לישראל, וכן אחראי על כלל מרכיבי הקליטה של העולים החדשים מאתיופיה.ממוזער|259x259px|טקס פתיחה מחזור א' קורס ״Aliya-Tech״ יוסף הוביל יחד עם משרד העלייה וקליטה, עמיגור ופדרציית ניורק (UJA Federation NY) תוכנית לקליטה ישירה, עולים חדשים מאתיופיה יקלטו בדירות חדשות שנשכרו על ידי חברת עמיגור, יקבלו מעטפת תמיכה הוליסטית לאורך כל תהליך הקליטה.
ממוזער|250x250px|יו"ר הסוכנות היהודית אלוף (מיל') דורון אלמוג, ומנהל פרויקט אתיופיה הבטאמו יוסף בטקס סיום עם בוגרי התוכנית
ממוזער|370x370px|זוכי פרס מוסקוביץ' לציונות לשנת 2014
ממוזער|228x228 פיקסלים|פרס הבוגר המשפיע מטעם מועצת המכינות הקדם צבאיות
במסגרתו תפקידו יוסף יזם לראשונה קורס הכשרה להייטק לעולים חדשים במרכזי הקליטה, הקורס התבצע בשיתוף פעולה עם משרד העלייה והקליטה, פדרציות מחו"ל, ועמותת טק קריירה הפועלת בתחום למעלה מ-20 שנה. הקורס נקרא ALIYA-TECH, העולים הוכשרו כבודקי תוכנה QA, במרץ 2023 24 בוגרים סיימו את הכשרה בהצלחה.

באפריל 2022 מונה יוסף לחבר ועדה בין-משרדית לגיבוש תוכניות סיוע והכרה בגבורתם של העולים מאתיופיה דרך סודן והנחלת מורשתם בקרב אזרחי ישראל מתוקף החלטת ממשלה 1338.

ביולי 2024 מונה לדירקטור בהנהלת מרכז תרבות באופקים ע"ש סמואל רובין בע"מ.

בדצמבר 2024 מונה לחבר וועדת המעקב לשילוב יוצאי אתיופיה בשירות המדינה מתוקף החלטת הממשלה 1107.

בפברואר 2025 מונה כדירקטור במרכז הקהילתי באור יהודה ע"ש פירסט ופרלמן בע"מ.

 עשייה חברתית 
 פרס מוסקוביץ' לציונות - רוח ציון ליזמות צעירה לשנת 2014 
יוסף הקים את תוכנית "צידה לדרך לשירות משמעותי" במטרה ללוות ולהכווין בני ובנות נוער מהפריפריה לשירות משמעותי, תוך הסרת חסמים וכדי למצות את הפוטנציאל הגלום בהם. התוכנית משרישה את ההבנה כי מרכיבים אלו מהווים מפתח להשתלבות מיטבית בחברה הישראלית. תוכנית צידה לדרך לשירות משמעותי מקנה שיטות, ידע ומיומנויות לשיפור מיצוי השירות בקרב אוכלוסיית היעד. התוכנית שואפת לשיבוץ בתפקידי איכות, הגדלת היקף המשתלבים בתפקידי פיקוד וקצונה. התוכנית גם מחזקת מעגלי תמיכה בקהילה ובמעגל המשפחתי הקרוב. לצד זה היא מעלה את אחוזי השרידות ומצמצמת את תופעת הנשירה וההסתבכות במהלך השירות. ולבסוף – תורמת להשתלבות באזרחות לאחר השירות.

התוכנית הוקמה בעמותת "צידה לדרך" – פיתוח מנהיגות בקרב בני נוער, עמותה בה התחנך יוסף בצעירותו.

 פרס בוגר משפיע מטעם מועצת המכינות הקדם צבאיות 

על פועלו למען נוער פריפריה והכוונתם לשירות משמעותי תוך הסרת חסמים ומיצוי הפוטנציאל הגלום בהם, בדגש על פועלו באגף הביטחוני חברתי במשרד הביטחון ושם סייע בקידום וגיוס אוכלוסיות ייחודיות, נבחר יוסף על ידי מועצת המכינות הקדם צבאיות בשיתוף עם קק"ל כמשפיע לשנת תשע"ח בקטגוריית מגזר ציבורי ממשלתי.

 חיים אישיים 
יוסף נשוי ואב לשלוש בנות. מתגורר בפתח תקווה.

קישורים חיצוניים
 "משפיע השנה בקטגוריית מגזר ציבורי ממשלתי: הבטאמו יוסף", אתר מועצת מכינות הקדם צבאיות, 5 ספטמבר 2018.
 "הוכרזו שמות הזוכים בפרס הבוגר של מועצת המכינות הקד"צ לשנת תשע"ח", אתר מועצת מכינות הקדם צבאיות, 6 ספטמבר 2018.
 "מועצת המכינות הקדם-צבאיות וקק"ל ערכו את טקס הבוגרים המשפיעים לתשע"ח", 25 ספטמבר 2018.

 הערות שוליים 

קטגוריה:זוכי פרס מוסקוביץ' לציונות
קטגוריה:ישראלים ילידי אתיופיה
קטגוריה:אופקים: אישים
קטגוריה:בוגרי ישיבות בני עקיבא
קטגוריה:בוגרי מכינות קדם-צבאיות
קטגוריה:בוגרי המכללה האקדמית ספיר
קטגוריה:עולים בשנות ה-1990
קטגוריה:ישראלים שנולדו ב-1985